»gennem en lang Aarrække stadig har hørt enkelte Par nær 

 »Faste Batteri« i Krattet ved Indgangen til Skydebanerne«; frem- 

 deles er et Par i de senere Aar truffet ynglende i Anlægget ved 

 Dragør (C. A. Rasmussen). 



Konservator A. L. V. Manniche sammenfatter sit Indtryk af 

 Nattergalens Forekomst i følgende almindelige Betragtninger: 

 »Nattergalen er efter mine Erfaringer almindeligere nu end tid- 

 ligere. Dette gælder alle de Steder, hvor jeg træffer den ynglende.« 



Om Nattergalens Forekomst i Kjøbenhavn i ældre Tid skriver 

 Carl Gram (»Fuglelivet i København og Omegn for halvhundrede 

 Aar siden«, Dansk ornith. Foren. Tidsskr., Aarg. III, pag. 33) 

 følgende: »Af Sangfuglene var Nattergalen (Luscinia philomela) 

 overordentlig stærkt repræsenteret. Gik man en Sommeraften 

 en Tur paa Volden, eller ud langs Ladegaardsaaen til Rolighed, 

 hvor Sygehjemmet nu ligger, eller gennem Castellet til Classens 

 Have, havde man næsten uafbrudt den dejligste Nattergaleconcert, 

 saavelsom i Søndermarken, Frederiksberg Have og Kirkegaardene.« 



J. C. H. Fischer skriver i »Anden Fortsættelse af Iagttagelser 

 over Danmarks Fugle med særligt Hensyn til Vendsyssel« 

 (Naturh. Tidsskr., III. Række, 8. Bd., 1872—73, pag. 465) følgende 

 om Nattergalen: »I Kjøbenhavns nærmeste Omegn er Natter- 

 galen efterhaanden blevet næsten en Sjældenhed. Den har f. Ex. 

 før opholdt sig aarligt i Frederiksberg Have og Søndermarken; 

 men det er ikke mere Tilfældet. Efterat mindst i 10 Aar ingen 

 Nattergal havde ladet sig høre der, indfandt sig pludselig en 

 Fugl noget ind i Juni 1869, en Maaned efter den almindelige 

 Trækketid. Denne har vistnok bosat sig der; thi i de to følgende 

 Aar havde vi atter en Fugl at glæde os over; men i 1872 ude- 

 blev den.« 



Der har saaledes muligvis været en Aarrække, hvor Natter- 

 galen viste sig sparsomt enkelte Steder i Kjøbenhavn og dens 

 Omegn, men at den dog var almindelig flere Steder viser følgende 

 historiske Oplysninger, som Professor O. G. Petersen beredvilligt 

 har tilstillet mig: »Jeg mindes, at Nattergalen var i Frederiks- 

 berg Have i Slutningen af 70'erne eller Begyndelsen af 80'erne 1 . 

 Men hvad jeg ved god Besked med er, at den i Slutningen af 

 60'erne og Begyndelsen af 70'erne var almindelig omkring ved 

 Stadsgraven. Det var de idylliske Tider, da man kunde gaa 



1 »I Slutningen af 80'erne hørte jeg den. omend ikke almindeligt, i Frede- 

 riksberg Have og i Søndermarken* (R. H. Stamm). 



